ທ່ານ Trump ​ໄດ້​ສັ່ງ​ການ ​ໃຫ້ເລີ່​ມສ້າງ​ກຳ​ແພງ ​ຕະຫຼອດ​ແນວຊາຍ​ແດນ​ ສະຫະລັດ ກັບ Mexico
ທ່ານ Trump ​ໄດ້​ກ່າວ​ ໃນ​ການ​ໃຫ້​ສຳພາດ ​ທີ່​ອອກ​ອາກາດ ​ໃນ​ວັນ​ພຸດ​ວານ​ນີ້ວ່າ “​ກຳ​ແພງ​ນັ້ນ ເຮົາ​ຈະ​ບໍ່​ຈ່າຍ​ຫຍັງ​ເລີຍ”.
ໃນວັນພຸດວານນີ້ ປະທານາທິບໍດີສະຫະລັດ ທ່ານ Donald Trump ໄດ້ສັ່ງການໃຫ້ ເລີ່ມສ້າງກຳແພງຕະຫຼອດແນວທາງຊາຍແດນພາກໃຕ້ຂອງປະເທດ ທີ່ຕິດກັບປະເທດ Mexico ເພື່ອຕໍ່ຕ້ານພວກລັກລອບເຂົ້າເມືອງຜິດກົດໝາຍ ໃນຂະນະທີ່ປະທານາທິບໍດີ Mexico ທ່ານ Enrique Pena Nieto ໄດ້ກ່າວອີກຄັ້ງນຶ່ງວ່າ ປະເທດຂອງທ່ານຈະບໍ່ເປັນຜູ້ທີ່ອອກຄ່າສ້າງກຳແພງນີ້ ທ່ານ Trump ໄດ້ລົງນາມໃນດຳລັດຂອງຝ່າຍບໍລິຫານ ກ່ຽວກັບຄົນເຂົ້າເມືອງ ໃນຂະນະ ທີ່ທ່ານໄດ້ໄປຢ້ຽມຢາມ ກະຊວງຮັກສາຄວາມປອດໄພແຫ່ງຊາດ ຊຶ່ງເປັນອົງ ການຮັບຜິດ ຊອບເລື່ອງປົກປ້ອງຄຸ້ມຄອງຊາຍແດນສະຫະລັດ ທ່ານ Trump ໄດ້ກ່າວວ່າ  ຊຶ່ງທ່ານຍັງກ່າວອີກວ່າ ທ່ານ Trump ກ່າວຕໍ່ຕາໜ່າງໂທລະພາບ ABC ວ່າ ການສ້າງກຳແພງທີ່ວ່ານີ້ ຈະເລີ່ມຂຶ້ນໃນອີກບໍ່ເທົ່າໃດເດືອນຂ້າງໜ້າ ແລະຍັງຈະສືບຕໍ່ຢືນຢັນວ່າ ປະເທດ Mexico ຈະເປັນຜູ້ຈ່າຍຄ່າກໍ່ສ້າງນີ້ ທ່ານ Trump ໄດ້ກ່າວໃນການໃຫ້ສຳພາດທີ່ອອກອາກາດໃນວັນພຸດວານນີ້ວ່າ ທ່ານກ່າວວ່າ ການຈ່າຍຄ່າກໍ່ສ້າງ ບາງທີອາດຈະຢູ່ໃນ  ໂດຍໃຫ້ສັນຍານວ່າ ຈະບໍ່ແມ່ນການຈ່າຍເງິນໂດຍກົງ ຈາກ Mexico City ໃຫ້ແກ່ ວໍຊີງຕັນ ໜັງສືພິມ Washington Post ກ່າວວ່າ ເງິນທີ່ໄດ້ມາຈາກ ບາງທີອາດຈະແມ່ນເງິນພາສີ ຂອງສິນຄ້ານຳເຂົ້າຈາກ Mexico ຈະນຳມາໃຊ້ໃນການກໍ່ສ້າງນີ້ ທ່ານ Pena Nieto ໄດ້ກ່າວຢ້ຳ ເຖິງທ່າທີປະເທດຂອງທ່ານ ຢູ່ໃນຄຳຖະແຫຼງຕໍ່ປະຊາຊົນ Mexico ໃນວັນພຸດວານນີ້ ໂດຍກ່າວວ່າ ທ່ານເສຍໃຈ ແລະບໍ່ເຫັນພ້ອມຕໍ່ການຕັດສິນໃຈ ທີ່ຈະສ້າງກຳແພງນີ້ ທ່ານ Pena Nieto ໄດ້ກ່າວວ່າ